Maikki ja pelottava Pontso

Maikki ja pelottava Pontso () on Nelvanan tuottama kanadalainen piirrossarja. Ohjelma kertoo viisivuotiaasta Maikki-tytöstä (). Hänellä on kaksi hyvää ystävää: pelottava Pontso () ja possu Helmeri Hokso (). Maikki asuu ystäviensä kanssa satumaisessa Maikkimaassa (). 

Kaikki alkoi, kun Maikki piirsi liiduillaan piirrosta Maikkimaasta. Pian piirroksesta pompahti puita, kasveja, lintuja ja tietysti Helmeri ja Pontso. Maikki käyttää piirrustustaan karttana seikkaillessaan Helmerin ja Pontson kanssa Maikkimaan eri osissa, kuten Kalkkunakaupungissa, Juustolassa ja Sateenvarjopuiden maahan. Yhdessä Maikki, Helmeri ja Pontso keksivät aina jotakin kivaa tekemistä. 

Suomessa sarjaa on esitetty Yle TV2:lla vuosina 2000, 2002 ja 2004.

Sarjan hahmot 
 Maikki (), sarjan päähahmo, luonteeltaan älykäs, reilu ja ystävällinen. Maikin vakiovarusteisiin kuuluvat suurennuslasi, safarihattu sekä Maikkimaan kartta.
 Helmeri Hokso (), kohtelias, ujo ja toisinaan hieman turhamainen ja äksy possu, joka asuu laatikossa. Helmeri on taitava leipuri ja usein valmistaa ruokaa Maikille ja Pontsolle. Helmeri osaa myös soittaa pianoa.
 Pelottava Pontso (), keltainen otus, jolla on punaisia täpliä sekä kolme sarvea päässä. Pontso ei nimestään huolimatta ole juuri niinkään pelottava kuin luulee olevansa, vaan melko kiltti ja lapsenomainen. Pontso rakastaa ruokaa, erityisesti Helmerin leipomia kurpitsapiiraita. Innostuessaan jostakin Pontso huutaa ”Voi juukelis puukelis!”.
 Nipa (), keltaiseen paitaan ja sinisiin housuihin pukeutunut jänis, joka puhuu miltei aina riimitellen.
 Pippi (, alun perin Pippy) pieni hiiri, joka asuu Juustolassa. Erityistä hänessä on se, ettei hän ei pysty lainkaan riisumaan hattuaan tai saappaitaan. Pippi on myös nimestään huolimatta miespuolinen.
 Ammut: Mansikki, Mielikki ja Muurikki (), laulavia lehmiä. Mielikin lauluääni on korkein ja Muurikin matalin.
 Jättiläinen (), hyväntahtoinen jättiläinen, jolla on valtava kasvimaa.
 Kale (), kameli, johon Maikki, Helmeri ja Pontso tutustuvat käydessään Maikkimaan autiomaassa.
 Max, Oskari ja Zeta (), Maikin sukulaiskolmoset, jotka Maikki toisinaan tuo mukaansa käymään Maikkimaassa.
 Viipottaja (), rannalla asuva rapu. Viipottaja on luonteeltaan hieman äksy ja tyytymätön. Maikki seurueineen joutuu pariin otteeseen rakentamaan Viipottajalle uuden kodin edellisen tuhouduttua.
 Herra Hytinä (), henkiinherännyt lumiukko, jonka Maikki, Helmeri, Pontso rakensivat. Hytinä asuu lumisella korkealla vuorella, jottei sulaisi muun Maikkimaan ollessa lumeton.
 Ritsa Pontso (), Pontson serkku, luonteeltaan ylimielinen, töykeä ja tyytymätön, minkä takia hänestä on Maikille ja tämän seurueelle päänvaivaa tämän käydessä tapaamassa heitä. Toisin kuin Pontsolla, Ritsalla on punainen nahka ja keltaiset täplät. Hänellä on myös monokkeli.
 Karkkijengi (), joukkio erivärisiä karkkeja, joilla on jalat.
 Katti (), kontrabasson omistava kissa.
 Iso Ankka ()
 Unilampaat ()

Äänirooleissa

Sarjan suomenkielisen version on ohjannut ja suomentanut Anja Tyrväinen. Tunnuslaulun on suomentanut Tatu Tiihonen ja sen esittää Silva Lillrank.

Aiheesta muualla 
 Sarjan jaksot (Kausi 1), käyttäjältä Treehouse Direct Youtubessa. 
 Sarjan jaksot (Kausi 2), käyttäjältä Treehouse Direct Youtubessa. 
 Sarjan jaksot (Kausi 3), käyttäjältä Treehouse Direct Youtubessa.

Lähteet 

2000-vuosikymmenen piirrossarjat
Kanadalaiset televisiosarjat
Teletoonin televisio-ohjelmat